Papegaaie roep om hulp tydens brandEen van die papegaaie wat in die brand in Idaho gered is Foto: WPXI-nuus Daar was Vrydag groot verwarring tot noodreddingspanne op ŉ brand in Idaho in Amerika reageer het. Toe die brandweerspanne opdaag, het hulle geluide in die huis gehoor en hulle was oortuig daar is mense vasgekeer in die brand. Toe hulle egter die vlamme onder beheer kon bring en die huis kon betree, het hulle ontdek dit is twee papegaaie wat om hulp geroep het. Victor Islas, woordvoerder van die Middleton-brandweer, het gesê volgens die brandbestryders het die voëls “Help!” en “Brand!” geroep. Die papegaaie is uit die huis gered en hulle het suurstof ontvang. Hulle sal die voorval na verwagting oorleef. Owerhede ondersoek die oorsaak van die brand. https://youtu.be/VRQXUxjcJx0